PÖÖRDEPUNKT
Tere tulemast Pöördepunkti! Tore, et olete meiega.
Täna räägime tõe paljastamisest.
Kuuleme lugu naisest, kes sai teada tõe enda kohta.
Hiphoppar The Truth koos naisega räägivad avameelselt,
kuidas võitsid probleemid abielus.
Praegu aga lugu, mis annab Aafrika tulevikule palju lootust.
Selline tõde mulle meeldib!
Ubuntu -
see on tuntud ütlemine Aafrika lõunaosas:
"Olen, kes olen selle tõttu, kes me kõik oleme".
Oleme inimesed, kes igatsevad oma elusid parendada
ja teha koostööd ülejäänud maailmaga.
Aafriklased tahavad aina enam olla osa sellest maailmast.
Üle Aafrika annab praegu "ubuntu" mõju
miljonitele lootust oma kontinendi tuleviku suhtes.
Usun, et Aafrika on tõusuteel.
Inimesed töötavad koos, et tõsta oma maad
sõja, nälja, surma, haiguse, AIDSi ja korruptsiooni tuhast.
Mis annab teile lootust?
Usun, et inimeste tahe on olla tugemavad
ja midagi ära teha, parandada.
Uuringud näitavad, et siin suurel maal on mõned nurgad,
kus optimism, eriti noorte hulgas, ei kasva.
Kindlasti on veel probleeme, kuid usun, et need pole ületamatud.
Noorte jaoks on palju lootust, võime kontinendina saavutada edu.
Rahvusvaheline Valuutafond, Maailmapank,
rahvusvahelised äriajakirjad -
kõik viitavad elujõulisele ja muutuvale Aafrikale.
Mõned isegi kutsuvad seda Aafrika renessanssiks.
Aafrika kasvab, see saab varsti olema nagu teised tippmaad.
Sel aastal oli 8 Aafrika riiki 20 parima majandusega riigi seas.
Kontinendi üldisele majandusele prognoositakse lähiaastatel
kiiret 5-8 protsendilist kasvu.
Järgmise 10-15 aasta jooksul,
arvestades Aafrika SKP, rahvaarvu ja saadavaid teenuseid,
võib siia kindlasti investeerida.
George Nicholls juhib konsultatsioonikorporatsiooni
Johannesburgis, LAVis.
Tema sõnul annab kasvule jõudu järsult kasvav keskklass,
keda on 400 miljonit ja kelle arv pidevalt kasvab.
Palju kohalikust kaubandusest keerleb mobiiltelefonide ümber;
jookide ja alkoholi ümber; igapäevaste toidukaupade ümber.
Lisaks sellele on näha arengut pangateenuste,
telekommunikatsiooni -ja mobiilside vallas.
Pangatoodete pakkumine rahvale lööb õitsema ka kogu ülejäänud äri.
See on Aafrika uus pale -
kontinent, mis tarbib rohkem kui eales varem.
Kaubakeskuseid avatakse üle maa.
Inimesed ostavad mobiiltelefone, tehnikat, avavad pangaarveid,
ostavad maju, autosid, riideid ja toitu. Aafrika liigub lõpuks ometi edasi.
Maailmapank kinnitab, et kuni 40% kohaliku toodangu kasvust
on tingitud teenindussektori kasvust.
Teil on oma kindel sissetulek, mida kasutada? - Jah.
Mul on kindel töökoht, mis mulle meeldib.
Kas muretsete võlgade pärast?
Ei. Olen alles 16-aastane, nii et see on mu vanemate töö.
Hea vastus!
Ilmselgelt on kogeda elevust selle üle, et Aafrika aeg on käes.
Trevor Ncube on Zimbabwe edukas meedia magnaat,
kellele kuuluvad mitmed juhtivad meediaväljaanded
ja muud äriettevõtted üle maa.
Tal on hea meel, et Aafrika on Aasia ja Lähis-Ida järel
kolmas, majanduslikult kõige kiiremini kavavaid riike maailmas.
On võrratu näha oma põlvkonda, aga veelgi enam oma lapsi ja noori
tundmas uhkust oma maa üle.
Aafrika on paik, millele kogu maailm
järgmise 20-40 a jooksul oma tähelepanu pöörab.
Nicky Newton King teeb selleks juba ettevalmistusi,
aidates juhtida üht suurimat väärtpaberiturgu Aafrikas.
Tema sõnul otsivad investorid nii Aafrikast kui väljaspool seda
võimalusi Aafrikasse investeerimiseks.
Mõeldes sellele, et uued turud on pidevalt tõusmas,
on Aafrika selles osas täiesti avastama maa ja turg.
Kas Aafrikas siis enam tõsiseid hädasid polegi? On!
Aafrika seisab iga päev silmitsi uute väljakutsetega.
Ekspordiinvestorid peaksid selleks valmis olema.
Inimesed peavad mõistma,
et Aafrikasse investeerimine pole memmepoegadele.
Sellega kaasnevad oma riskid ja neist peab teadlik olema.
Aga kui praegused trendid jätkuvad,
saab Aafrika jätkuvalt mängima olulist rolli maailmas ja mine tea -
on ehk isegi strateegiline ja elutähtis mootor maailma majanduses.
Vaatamata takistustele, millega Aafrika silmitsi seisab,
toimub seal ka palju põnevat. Tema tulevik tundub helge!
Tagasi tulles kohtume mehega, kes jõudis tõe tuumani.
PÖÖRDEPUNKT
"Sest nagu maa toob esile oma kasvud ja aed laseb võrsuda oma külvi,
nii laseb ka Jumal võrsuda õigust ja kiitust kõigi rahvaste ees." Jesaja 61:11
Tere tulemast tagasi. Rõõm on olla selles hetkes,
kuna saame intervjueerida kahte väga erilist inimest -
härra ja proua Lambertit, raamatu "Tõde ja selle tuum" autorid.
Aitäh tulemast! Ma kohe nii tahtsin nimetada teid hr ja pr Lambertiks.
Mulle see meeldib! See kõlab hästi! - Kõlab tõesti.
Olime hiljaaegu Keenias, kus nägime teidki esinemas.
Mida imet te seal nii kaugel tegite?
Ma ise ka ei tea.
See oli imeline 2-nädalane ringreis Aafrikas, mis sai alguse Keeniast,
nii et sa nägid meid me esimesel õhtul.
Pidasime paneeldiskussioone koolides, jutlustasime kirikutes,
korraldasime kontserte, nii et täiega imeline ringreis.
Nicole, on tõeline rõõm, et ka sina oled siin,
kuna kõik teie perega toimuv on olnud ju avalikult teada kõigile.
Sinu abikaasa petmised jne...
Tahaks esmalt küsida tõde sinu käest...
Sind teatakse kui meest,
kes on väga konkreetselt seisnud moraalinõuete eest
ja ometigi sa ise põrusid neis.
Kuidas nii läks, et jõudsid ühest punktist teise?
Üheks põhjuseks oli suhte kaotamine Jumalaga.
Olin nii hõivatud jumalariigitööga,
et mingil hetkel ei ammutanud enam Temast.
Usun, et see oli peamine põhjus.
Pidin pöörduma tagasi Jumala, oma esimese armastuse, juurde
ja tegema seda ikka mitmeid kordi.
Pöörduma tagasi kohta, kus suhe Jeesusega oli kõige tähtsam;
nii nagu see oli ka enne, kui tegemisi sai liiga palju
ja enne kui minust sai see, kes ma täna olen.
Teine põhjus oli see, et ma ei kandnud hoolt oma abielu eest.
Kuna meie läbisaamine oli nii hea, siis see võib hakata töötama su vastu,
kuna asjad laabuvad kui iseenesest
ja sa ei tunne, et pead enam pingutama, kuigi tegelikult peaks.
Kuna ma seda ei teinud, läksidki asjad nihu.
Nüüd olen sellest kõigest rohkem teadlik,
võttes aega nii Jumala kui oma naise jaoks
ja kolmandaks - pidades ühendust teiste usklikega.
Nii oma vaimuliku isa kui teiste tõeliste usklikega.
Tahaks siinkohal küsida ka Nicole'i arvamust.
Mitte, et detailides sorkida - meedia on teinud seda nagunii,
aga pigem olla abiks kellelegi, kes on samas olukorras.
Siin sa olid, proua Lambert ja korraga tuli kogu see lugu ilmsiks.
Kujutan vaid ette, kuidas paljud naised ütleksid:
"Kui sina peaks eales julgema teha midagi sellist,
ma murran sul jalaluud!"
Milline oli sinu esmane reaktsioon ja kuidas jõudsid praegusesse punkti,
kus seisad oma abikaasa kõrval,
ehitades üles oma abielu ja liikudes edasi.
Aga kui mõelda, kuidas sa jõudsid tollest punktist siia punkti?
Jumal on tegelikult see, kes valmistab sind ette erinevateks asjadeks elus.
Üks asi, mida täna tean, on see,
et Jeesus on tõotanud olla meiega ükskõik, millest me ka läbi ei läheks.
Olgu selleks siis mõned kannatused, "kõrbeajad" või mis iganes olukorrad.
See ähvardus "jalaluu murdmise" kohta ei toimi.
Seda on kerge öelda siis, kui ise selles olukorras pole.
See on väga inimlik reaktsioon ja ühest küljest sa tunnedki nii.
Kuid kui usklik inimene leiab end keset kriise,
tuleb rakendada kõike, mida Jumala kohta tead.
Mina tegin seda.
Mida sellist sa Jumala kohta teadsid, mida sel hetkel siis rakendada?
Esimene asi oli see, et Jumal on suveräänne
ja kui midagi juhtub, siis ainuüksi Tema loal.
Ma teadsin, et Jumala käsi on me elude üle;
et Tema on meid kokku toonud ja meie abielu on Tema kätes.
See kõik aitas hoida õiget fookust.
Üks asi aga, mida tegema pidin, oli erinevate arvamuste eiramine,
sest kui kriis on käes, tuleb fookus hoida paigas.
Ükskõik, mis raskused ka poleks - pilk tuleb hoida Jeesusel!
Mulle meenusid koheselt kõik tähendamissõnad ja piiblilood:
Taavet seal lõvide augus, heebrea mehed tules jne.
Kõik need lood saavad kriisihetkel väga elavaks
ja need olid ka ajad, mil' Jumal ilmutas end.
Ma leidsin end nii tulest, lõvide august kui tormist keset merd
ja pidin rakendama kõike, mida Jumala kohta teadsin.
Ma teadsin, et Ta oli alati oma rahvaga keset neid raskeid aegu.
Esimene tõsiasi on see,
et Jumal valitseb sõltumata me olukordadest.
Tema on lasknud neil sündida.
Kuid Jumal on ustav, hea ja armastav
ning Tal on oma plaanid nii minu kui meie suhtes,
et mitte teha meile haiget, vaid anda meile tulevikku ja lootust.
Nii et Jumala Sõna tõusis mu seest ja Jumala Vaim tegi oma tööd mu sees.
On ütlemata kurb, et me aeg on otsas,
aga ma tahaks küsida veel ühte asja sinu käest, hr Lambert.
Elus on palju noori mehi ja naisi,
kes võivad minna läbi samast olukorrast, millest sinagi.
Mida sa ütleksid neile, et nad end lõplikult ei hävitaks,
mõeldes: "Appikene, olen kõik ära rikkunud!
Kogu maailm peab mind petiseks, olen keeranud kõik untsu
ja Jumal ei andesta mulle iialgi!"
Mida sa ütleksid neile, kui keegi on seal, kus sina kord olid,
et peatada neid ja tuua nad tagasi.
Siin mängib kõige tähtsamat rolli evangeelium.
Samas tõesti, inimesed nii Aafrikast, Londonist kui ka mujalt
on andnud endast FB teel märku, teavitades jamadest, kuhu on sattunud
ja mis on toonud kaasa tunde, et elu ongi läbi.
Seetõttu mängibki evangeelium kriisides nii suurt rolli, sest seal on öeldud, et:
"Nende üle, kes on Kristuses, pole enam mingit hukkamõistu."
Jumala arm on patuste poolt. Selleks ju arm ongi - patuste jaoks.
"Seal, kus ülekohus on suur, saab arm veelgi suuremaks."
Jumal hoiab nende ligi, kes katki ja murtud,
mitte ei tõuse nende vastu. Jumal on sinu poolt.
Jeesus suri nii meie mineviku, oleviku kui tuleviku pattude pärast,
kandes kogu meie süü ja häbi ristile.
Kust saada rohkem infot teie tegemiste kohta?
Te võite külastada me kodulehte või Facebook'i - Immanuel Lambert,
või saata sõnumi Twitterisse.
Suur tänu, hr ja pr Lambert! - Täname.
Peale pausi muusikat DaTruth'i esituses.
"Rohi kuivab ära, õieke närtsib...
aga meie Jumala sõna püsib igavesti.” Jesaja 40:8
"Kui nisuiva ei lange maasse ega sure, siis see jääb üksi,
aga kui see sureb, siis see kannab palju vilja.
Kes oma elu armastab, see kaotab selle,
ja kes oma elu vihkab selles maailmas, see hoiab selle igaveseks eluks."
Järgnevaks lugu naisest, kellel oli meeletu tahe olla edukas.
Samas tema tee tippu käis mööda väga ebatavalist teedpidi.
FBI kutsus teda Süstla Kuningannaks.
Ta valitses Lõuna Los Angelese karmimaid tänavaid.
Minuga nalja polnud.
Kui asi puudutas uimasteid ja nende eest raha saamist,
võtsin seda täie tõsidusega.
Võim ja kontroll olid tema pärusmaa; miski, mis omandatud juba lapsepõlves.
Olin 4-klassis, vist 8-9 aastane,
kui koju tulles meid kõiki minema viidi.
Ma ei saanud päris hästi aru, mis toimub,
kuid meid viidi peitu ja pandi elama kuhugi motelli.
Tüdruk aga soovis omale paremat elu,
mistõttu palus luba elada koos vanaemaga Mississippis.
Ta elas seal 6 aastat, tulles tagasi LA'sse 14-aastaselt.
Üsna peagi kohtus ta ka Daffiga.
Temas oli midagi erilist ja ta oli ka paras sahkerdaja.
Teadsin seda, kuna ta tegeles me naabruskonnas hasartmängudega
ja omas seetõttu ka palju raha. See omakorda köitis aga mind.
Tegelikult aga oli Daff marihuaana diiler
ja peagi tõmbas ka tüdruku sellesse kaasa.
Nüüd, kui tüdrukul oli raha, muutus ka ta elustiil.
Raha omamine tekitas kontrolli tunde. Kogesin, et võin teha, mida iganes.
Rahaga kaasnesid inimesed, inimestega aga võim
ja ma nautisin seda kõike.
Koos Daffiga hakati kokaiini müüma.
Nii nende äri kui rikkalik elustiil üha õitsesid,
tehes neist LA suurimad kokaiini ärikad.
Nad abiellusid ja ootasid peagi oma esiklast Anthony't.
Peale poja sündi mõistis naine peagi,
et nende elustiil pole lapsele parim kasvukeskkond.
Tänavail toimus tol ajal nii palju, mistõttu ütlesin Daffile,
et kolime Texasesse, kuna mu parim sõbranna elas seal.
Daff ütles, et arutame seda veel ja järgmisel päeval...ta tapeti.
Daff tulistati surnuks otse LA südames.
Peale Daffi surma langesin kui talveunne mõneks ajaks...
Nii raske oli poega ilma isata kasvatada.
Naine astus mõneks ajaks mängust välja,
kuni üks diileritest veenis teda tagasi tulema.
Ta ütles mulle, et nad vajavad mind endile uimastite varustajaks,
kuna nende pered vajasid ka toitmist. Ja nad ise ei osanud.
Tundsin kui kohustust nende perede ees, et neid aidata,
sest olin nende ainukene lüli saamaks uimasteid.
Ta otsustas oma äri laiendada
ja avas kõrgklassi juuksurisalongi Hollywoodi lähistel.
Võtsin uimastitest saadud raha ja investeerisin oma salongi.
Olin ärinaine, kes müüs Itaalias toodetud kunstjuukseid.
Samas aga, kui oli vaja uimasteid müüa, panin ka ise teise "paruka" pähe
ja olin Süstla Kuninganna.
Tal õnnestus varjata oma kaksikelu seni,
kuni tema elu Süstla Kuningannana ootamatu lõpuni jõudis.
Olin mõnda aega jooksus peale seda, kui üks mu eks-peikadest vahele jäi.
Selleks, et ise vabaks saada, andis ta mu üles.
Nii pidi naine linnast põgenema, jättes poja oma ema hoolde
ja kasutades oma narkosidemeid FBI eest varjumiseks.
Ta kolis 18 kuud linnast linna.
Kuni ta poja pärast tagasi LA'sse tuli ja otse FBI kätte sattus.
Armastusest oma poja vastu tahtsin osaleda ta kooli lõpetamisel,
kus mind ka arreteeriti.
See oli halvim tunne, mida üks ema kogeda võib,
kui ta oma lapse silme all arreteeritakse.
See mõjus naisele kui äratuskellana!
Arvasin, et mul on kõik kontrolli all.
Aga kui mulle käerauad külge pandi, olin nende maailmas, mis täiesti erinev.
Miski, mida polnud eales kogenud ega uskunud, et saan eales kogema.
Kohus mõistis ta süüdi ja oma saatust oodates, oli ta meeleheitel.
Hüüdsin Jumala poole ja ütlesin:
"Jumal, kui oled tõesti Jumal, siis päästa mind sellest supist!"
"Ma ei tule sellega ise toime."
Naine läks kabelis toimuvale jumalateenistusele
ja palus, et pastor paluks ta eest.
Oma kongi tagasi minnes valas ta südame välja Jumala ees.
Olin oma voodis, tõmbasin teki üle pea ja tunnistasin tundide viisi oma patte.
Tundsin peale seda end nii puhta, värske ja uuena.
Sel samal õhtul andis ta oma elu Kristusele.
Mõni nädal hiljem tuli ka kohtuotsus, mis oli oodatust oluliselt kergem.
Kogesin kuidagi rahu ja teadsin, et Jumal on minuga.
Arvasin, et mulle määratakse 25 aastat kuni eluaegne vangistus,
aga tegelikult määrati hoopis 15 aastat.
Vangisoleku ajal jagas ta oma lugu kaasvangide ja personaliga,
ka palvetades nende eest.
Olles 12 aastat ära istunud, lasti ta vabaks.
Ta taastas oma suhted pojaga ning abiellus hiljem Champiga.
Ühtlasi on ta kirjutanud autobiograafia "Süstla Kuninganna".
Täna saadab ta julgustavaid kirju vangis olevaile naistele.
Te näete enda ees imet!
Ma oleks pidanud olema surnud, aga ometi elan
ja seda selleks, et kuulutada lootusest. Minu lootus tuli Jeesuse kaudu.
Ta on elav ja lunastas mu.
Ja ma pole ainuüksi võitja, vaid enam kui võitja.
Me kõigi elus on olnud aegu, kus asjad on metsa läinud.
Sa ehk mõtled, et sinu segadusi on võimatu lahendada,
kuid Jumal on imede Jumal ja võib kinkida sulle uue alguse.
Kõik, mida tegema pead, on otsustama teha asju Tema moel.
Selleks ei pea ootama aegu, mil' raskustesse või vangi sattud,
et pöörduda alles siis Jumala poole.
Ta võib kinkida sulle uue võimaluse,
isegi kui oled mitmed võimalused käest lasknud.
Kui otsustad pöörduda täna paremuse poole,
siis tea, et Ta ootab sind.
Sinu osa on vaid kutsuda Ta oma ellu. Aga kuidas?
Temaga rääkides, mida me kutsume palveks.
Nii et palume koos.
Isa Jumal, ma tänan Sind Su Poja Jeesuse eest.
Olen hetkel suures segaduses ja miski ei toimi.
Seetõttu palun, Jumal, et sekkuksid sellesse olukorda.
Olen kuulnud, et Sul on vägi muuta asju, mistõttu palun lase mul seda näha.
Murra asjad, mis hoiavad mind kinni.
Tee mind uueks ja kingi mulle rahu.
Palun Jumal, tee seda mu jaoks täna. Aamen.
Meie saade on tänaseks läbi, kuid selle lõpetab meie saatekülaline.
Kõike head ja Jumal õnnistagu teid!
Tõlge: Anne-Ly Raukas